**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 11-02-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Η ΑΛΗΘΕΙΑ: Επί ημερών Κυρίτση (2017) επιτάχθηκε το στρατόπεδο «Καπετάν Λαζαρή» (ΦΕΚ 322/τ.Β, 7 Φεβρουαρίου 2017)**

Η χθεσινή ανακοίνωση της κυβέρνησης για επίταξη χώρων, για δημιουργία κλειστών δομών, μας βρίσκει κάθετα αντίθετους, αφορά όμως τα άλλα νησιά, δεν αφορά την Κω.

Στην Κω, η συγκεκριμένη έκταση 72 στρεμμάτων του Στρατοπέδου Καπετάν Λαζαρή (πρώην 148), έχει παραχωρηθεί ήδη τον Φεβρουάριο του 2017 (ΦΕΚ 322/τ.Β, 7 Φεβρουαρίου 2017) στο Υπουργείο Εσωτερικών και Διοικητικής Ανασυγκρότησης και στην Ελληνική Αστυνομία, για τη δημιουργία ΠΡΟ.ΚΕ.ΚΑ., όπου ήδη από το 2016 λειτουργεί το Κ.Υ.Τ.. **Το σχετικό ΦΕΚ δίνουμε σήμερα στη δημοσιότητα.**

**Η τότε δημοτική αρχή δια του επικεφαλής της, εστιάζοντας σε άλλες δραστηριότητες εκείνη την περίοδο (π.χ. ξεπούλημα Νέας ΑΒΙΚΩ., Ν.Ο.Κ.) απέκρυψε επιμελώς από τους κατοίκους του Πυλίου και του νησιού μας την παραπάνω επίταξη, καταρχήν για 12 χρόνια, δηλαδή ως το 2029.**

Έρχεται σήμερα και μιλά για επίταξη, ψευδόμενη κατά την προσφιλή της τακτική, όταν άριστα γνωρίζει ότι όλα έχουν γίνει επί των ημερών της.

Αποποιείται τις ιστορικές της ευθύνες, για όσα συνέβησαν και όσα απέκρυψε, στη διάρκεια της αλλοπρόσαλλης θητείας της.

Αντίθετα, η σημερινή δημοτική αρχή δεν κρύβεται και δε λέει ψέματα στους συνδημότες μας.

Δίνει αταλάντευτα τη μάχη για :

1. αποσυμφόρηση του νησιού,
2. διαφύλαξη του φιλειρηνικού χαρακτήρα της κοινωνίας μας, και
3. προστασία της τουριστικής οικονομίας μας.

Πάντα με γνώμονα την ενότητα της κοινωνίας μας, για να αντιμετωπίσουμε τις σημερινές και μελλοντικές προκλήσεις.

Τα πολλά και άσκοπα λόγια, η κινδυνολογία και τα ψεύδη, ποτέ δεν προσέφεραν ουσιαστικές λύσεις σε πραγματικά προβλήματα.

Γραφείο Τύπου